**13. óra**

**5. fejezet – Az ajtó túloldalán**

 **és** **részek**

|  |  |  |  |  |
| --- | --- | --- | --- | --- |
| **Feladatok összesítő táblázata** | | | | |
| **Kötelező feladatok** | **Kiegészítő feladatok** | | **Házi feladat** | |
| 7. a, 7. b, 7. c, 7. d, 11. d, 11. e, 11. f | *Egyszerűbb* | *Nehezebb* | *Egyszerűbb* | *Nehezebb* |
| 8., 11. a, 11. b, 11. c | 10. a, 10. b | 9.  vázlat írása | 12. a, 12. b, 12. c, 12. d |

Tartozik hozzá PPT

|  |  |
| --- | --- |
| **Jelmagyarázat** | |
| **☺** | érzelmi ráhangolódást segítő feladat/ok |
| **🡭** | rávezető feladat/ok |
| **🡪** | a feladat/ok továbbgondolása |
| **🙕** | abban az esetben alkalmazzuk, ha egy feladat kapcsán több tevékenységet is felajánlunk |

|  |  |  |  |  |  |
| --- | --- | --- | --- | --- | --- |
|  | **Mit akarunk elérni?** | **Feladatok, tevékenységek leírása** | **Munkaformák** | **Eszközök** | **Jegyzeteim** |
|  | | | | | |
| **53/7. b**  🡪 | * Szociális kompetencia fejlesztése értéktudatos magatartás közvetítésével * Empatikus képességek fejlesztése véleményalkotással, mások véleményének elfogadásával * Szóbeli szövegalkotás fejlesztése gondolatok, érzelmek választékos megfogalmaztatásával * Indoklás gyakoroltatása, saját vélemény érvekkel történő alátámasztásával | * A feladat elvégzése után beszélgessetek közösen az alábbi kérdésekről: * Ismersz-e olyan embert, akit nagyon jó hallgatóságnak tartasz? * Miért gondolod ezt róla? * Van-e olyan ember a környezetedben, akinél azt érzed, hogy nem szokott rád figyelni, amikor beszélsz vele? * Miből következtetsz erre?     **Forrás:** [**Családi laptop Stock fotók, Családi laptop Jogdíjmentes képek | Depositphotos®**](https://hu.depositphotos.com/stock-photos/csal%C3%A1di-laptop.html)   * Hoztam nektek egy képet. Arra kérlek titeket, hogy figyeljétek meg alaposan. * Vajon a képen látható családtagok mennyire figyelnek egymásra? * Elő szokott fordulni ilyesmi a ti családotokban is? * Min kellene változtatnotok ahhoz, hogy figyelemmel tudjatok egymás felé fordulni? | frontális munka | projektor |  |
| **51/7. a–d**  🡭  🙕  🡭  🙕 | * A szereplők érzelmeinek, beállítódásának felismertetése a kommunikáció során megfigyelt metakommunikációs jelek, külső tulajdonságok alapján | * A feladat megoldásának előkészítéseként, az a) rész utasításának megfelelően a gyerekek már korábban aláhúzták a szövegrész megfelelő mondatait. * A feladat b) részének megoldását ezeknek a mondatoknak az újbóli elolvasásával kezdjétek, majd kérd meg a gyerekeket arra, hogy keretezéssel jelöljék a mondatban azokat a szavakat, amelyeknek a cseréjét javasolják ahhoz, hogy a mondatok a figyelem hiányát fejezzék ki! * Gyűjtsétek össze a kiemelt szavak rokon értelmű megfelelőit, szükség esetén írjátok is le azokat a fogalmazásfüzetbe. Ezeket a szavakat felhasználhatják a gyerekek a későbbi feladatok megoldásánál. * Gyűjtsetek minél több, érzelmet megnevező főnevet (ijedség, izgalom, nyugtalanság, kíváncsiság). * A gyerekek metakommunikációs eszközök segítségével próbálják meg megjeleníteni ezeket az érzelmeket. * Figyeltessétek meg a gyerekekkel az arckifejezést, tekintetet, arcszínt, mozdulatokat, mozgást! Térjetek ki arra is, hogy pl. mit sugallhat egy piszkos cipő, rendetlen ruházat, hajviselet, gyöngyöző homlok, remegés. | egyéni munka | munkafüzet,  fogalmazásfüzet |  |
|  | * A feladat továbbgondolásaként szoborjátékot is játszhattok, azzal a kikötéssel, hogy két ember alkot egy szoborcsoportot, akiknek egy adott pillanatban ellentétes érzelmeket kell megjeleníteniük (szomorú-vidám). | frontális munka |  |  |
| **52/9., 10. a–b**  🡪 | * Szóbeli és írásbeli szövegalkotás előkészítése az érvelés írói eszközeinek megfigyeltetésével | * Mindkét feladatnak az a célja, hogy a gyerekeket rávegye az adott szövegrész újbóli elolvasására, hogy minél alaposabban megfigyelhessék a szövegrészben megjelenő indoklás, érvelés írói eszközökkel történő megvalósítását. | egyéni munka | könyv |  |
| **53/11. d–f**  🡪 | * Írásbeli szövegalkotás előkészítése a jellemzésről tanultak felelevenítésével, bővítésével * Az irodalmi műfajokról tanultak rendszerezése a jellemzés és a személyleírás tartalmi és formai jegyeinek megfigyeltetésével | * A 49. oldalon található 3. feladat kapcsán a gyerekek már megfigyelhettek néhány jellemzési módot. A korábbi feladatok elsősorban Edmund belső tulajdonságainak megfigyeltetésére adtak lehetőséget, ez egészül most ki a külső tulajdonságok, metakommunikációs jelek megfigyeltetésével. Ennél a feladatnál is érdemes nyomatékosítani, hogy a jellemzés nem azonos a személyleírással. Konkrét példák kapcsán figyeltessük meg a gyerekekkel, hogy a jellemzés miben több a személyleírásnál. Ehhez akár az olvasókönyvből vett példákat is hozhattok a gyerekek elé. | egyéni munka | olvasókönyv |  |
| **53/11. d**  🡭 |  | * Mielőtt hozzáfognátok a feladat megoldásához, lapozzatok vissza az 50. oldal 1. feladatához, illetve az 51. oldalon található 2. és 3. feladatokhoz. Ezek a feladatok kivétel nélkül kapcsolódnak a metakommunikáció különböző formáihoz. Nézzétek át ezeket! * Amennyiben szükségét érzitek, természetesen átismételhetitek a jellemzés fogalmát a munkafüzet 17. oldalára lapozva. * Talán könnyebb úgy megoldani a feladatot, ha előkészítésként a gyerekekkel kiválasztotok négyet az önértékelési szempontok közül, majd azokat a munka megkezdése előtt leíratjátok a fogalmazásfüzetbe.   **Az általam javasolt szempontok:**  **– Van-e tartalmi kapcsolat a mondatok között?**  **– Tartalmazza-e a megállapított tulajdonságok bizonyítását?**  **– Tartalmaz-e felesleges szó- és gondolatismétlést?**   * Nagyon fontos, hogy miután elkészültek a jellemzések, olvassatok fel minél többet tanórai keretek között, és elemezzétek, értékeljétek azokat a kiválasztott értékelési szempontoknak megfelelően. * Helyezzetek nagy hangsúlyt a vélemények érvekkel történő alátámasztására. | frontális munka  egyéni munka | munkafüzet |  |
|  | | | | | |
| **54/**  **12. b**  🡭 | * A gondolattérkép tartalmi elemei elbeszélő fogalmazás esetén * Lényegkiemelő képesség fejlesztése, a tartalom legfontosabb elemeinek felidézésével * Gondolkodási képesség fejlesztése ok-okozati összefüggések önálló feltárásával * Rendszerezőképesség fejlesztése táblázat kitöltésével, gondolattérkép készítésével * Írásbeli szövegalkotás gyakoroltatása az elbeszélés tartalmi és formai jegyeinek megfelelően | * Az elbeszélő fogalmazás megírását segíti, előkészíti a feladat a) részénél található táblázat. A kitöltött táblázat adatai alapján a gyerekek készítsenek gondolattérképet, ami alkalmas lehet arra, hogy a szereplők, a helyszín vagy akár az előzmények kapcsán minél tovább bővítsék és rendszerezzék az adatokat, információkat. A jól felépített gondolattérkép mankót adhat az elbeszélő fogalmazás megírásához. Ebben az esetben is fontos, hogy felhívjátok a figyelmet a hármas tagolásra. Mindenképpen beszéljétek át, hogy mit tartalmazhatnak a fő részek, illetve azt, hogy az egyes részeket az új információknak megfelelően bekezdésekre kell tagolni. | frontális munka  egyéni munka | munkafüzet |  |